PATVIRTINTA

 Šakių rajono savivaldybės

 jaunimo kūrybos ir sporto centro

 direktorės 2017 m. vasario 01 d.

 įsakymu Nr. V-9

**ŠAKIŲ JAUNIMO KŪRYBOS IR SPORTO CENTRO APLINKOS PRIEŽIŪROS DARBININKO**

**PAREIGYBĖS** **APRAŠYMAS** **NR.** **17**

**I SKYRIUS**

**PAREIGYBĖ**

1. Šakių rajono savivaldybės jaunimo kūrybos ir sporto centro aplinkos priežiūros darbininko pareigybė yra priskiriama darbininkų grupei.

2. Pareigybės lygis – aplinkos priežiūros darbininko pareigybė priskiriamas D lygio pareigybei.

3. Pareigybės paskirtis - palaikyti pavyzdingą tvarką ir švarą centro teritorijoje.

4. Pavaldumas - aplinkos priežiūros darbininkas pavaldus direktoriaus pavaduotojui suaugusių jų sportui ir ūkio reikalams.

**II SKYRIUS**

**SPECIALŪS** **REIKALAVIMAI** **REIKALAVIMAI** **ŠIAS** **PAREIGAS** **EINANČIAM** **DARBUOTOJUI**

5. Aplinkos priežiūros darbininko kvalifikacijai netaikomi išsilavinimo ar profesinės kvalifikacijos reikalavimai.

6. Aplinkos priežiūros darbininkas turi žinoti:

6.1. pavestos prižiūrėti teritorijos ribas;

6.2. prižiūrimai teritorijai keliamus sanitarinius reikalavimus;

6.3. buitinių atliekų tvarkymo pagrindus;

6.4. nustatytą pranešimų apie centre įvykusį įvykį tvarką;

6.5. vandentiekio ir kanalizacijos, dujų, elektros, šilumos tinklų avarinių tarnybų iškvietimo telefonų numerius;

6.6. šiukšlių išvežimo grafiką;

6.7. valstybinės vėliavos iškėlimo datas.

7. Aplinkos priežiūros darbininkas privalo vadovautis:

7.1. Lietuvos Respublikos įstatymais ir poįstatyminiais aktais;

7.2. Lietuvos Respublikos Vyriausybės nutarimais ir kitais Lietuvos Respublikoje galiojančiais norminiais aktais, reglamentuojančiais biudžetinių įstaigų veiklą, darbo santykius, darbuotojų saugą ir sveikatą;

7.3. darbo tvarkos taisyklėmis;

7.4. darbo sutartimi;

7.5. šiuo pareigybės aprašymu;

7.6. kitais įstaigos lokaliniais dokumentais (įsakymais, potvarkiais, nurodymais, taisyklėmis ir pan.).

**III SKYRIUS**

**ŠIAS** **PAREIGAS** **EINANČIO** **DARBUOTOJO** **FUNKCIJOS**

8. Aplinkos priežiūros darbininkas atlieka šias funkcijas:

8.1. pradėdamas darbą, apeina centro teritoriją ir įsitikina, ar visi šuliniai uždengtidangčiais, ar nėra nutrauktų oro elektros linijų laidų;

8.2. palaiko pavyzdingą tvarką ir švarą centro teritorijoje;

8.3. nustatytu laiku ryte ir vakare tvarko pavestą teritoriją, o likusį laiką stebi teritorijos būklę, nedelsdamas šalina teritorijoje atsiradusias šiukšles;

8.4. kiekvienų metų pavasarį ir rudenį atlieka pagrindinį teritorijos tvarkymą: šiukšles, sausą žolę, nukritusius medžių labus, medžių ir krūmų šakas sugrėbia į krūvas ir pasirūpina, kad jos būtų pašalintos iš centro teritorijos;

8.5. pasirūpina, kad šiukšlės ir kitos atliekos būtų kraunamos tik į tam tikslui skirtus konteinerius;

8.6. nurodo direktoriaus pavaduotoju suaugusiųjų sportui ir ūkio reikalams tvarkos pažeidėjus;

8.7. prižiūri, kad transporto priemonės nebūtų statomos ant vejos, nevažinėtų per želdinius, želdinių netryptų pėstieji;

8.8. sodina ir prižiūri želdinius ir gėlynus, karpo krūmus, nupjauna žolę;

8.9. praneša direktoriaus pavaduotojui suaugusiųjų sportui ir ūkio reikalans apie teritorijoje pastebėtus senyvus medžius, įlūžusias šakas, kurios gali kelti pavojų aplinkiniams;

8.10. prižiūri, kad vaikai nežaistų transporto judėjimo zonose;

8.11. praneša gyvūnų tarnyboms apie pastebėtus centro teritorijoje ar netoliese esančius valkataujančius ir benamius gyvūnus;

8.12. kasdien pašalina teritorijoje esančias šiukšles;

8.13. praneša direktoriaus pavaduotojui suaugusiųjų sportui ir ūkio reikalams apie centro teritorijoje pastebėtus įtartinus daiktus, medžiagas, galinčias sprogti ar kitaip pakenkti sveikatai;

8.14. praneša direktoriaus pavaduotojui suaugusiųjų sportui ir ūkio reikalams apie centre atsiradusius kenkėjus ir imasi priemonių kenkėjams pašalinti;

8.15. žiemos metu nukasa sniegą ir šalina ledą iš centro teritorijos, nuo privažiavimo kelių, šaligatvių, prie atliekų surinkimo konteinerių, pabarsto takus ir kelius smėliu, pasirūpina, kad nedelsiant būtų nudaužomi nuo stogų pastebėti kabantys ledo varvekliai;

8.16. nacionalinių švenčių dienomis nustatytu laiku iškelia valstybinę vėliavą ir nustatytu laiku ją nuima.

**IV SKYRIUS**

**PAREIGYBĖS ATSAKOMYBĖ**

9. Aplinkos priežiūros darbininkas atsako už:

9.1. paskirtos prižiūrėti centro teritorijos sanitarinę būklę;

9.2. kelių ir takų priežiūrą;

9.3. viešos tvarkos palaikymą centro teritorijoje;

9.4. želdinių ir augalų priežiūrą;

9.5. tvarkingą įrenginių ir įrankių eksploataciją ir jų priežiūrą;

9.6. patikėtų materialinių vertybių saugojimą;

9.7. teisingą darbo laiko naudojimą.

9.8. darbo drausmės pažeidimus;

9.9. žalą, padarytą centrui, dėl savo kaltės ar neatsargumo;

9.10. darbuotojų saugos ir sveikatos, gaisrinės saugos, elektrosaugos reikalavimų vykdymą.

10. Aplinkos priežiūros darbininkas už savo pareigų netinkamą vykdymą atsako darbo tvarkos taisyklių ir Lietuvos Respublikos įstatymų nustatyta tvarka.

11. Aplinkos priežiūros darbininkas už darbo drausmės pažeidimus gali būti traukiamas drausminėn atsakomybėn. Drausminę nuobaudą skiria centro direktorius.

\_\_\_\_\_\_\_\_\_\_\_\_\_\_\_\_\_\_\_\_\_

Parengė Šakių JKSC direktorė Roma Paškevičiūtė

Susipažinau ir sutinku

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(aplinkos priežiūros darbininko vardas, pavardė, parašas)

Data